
Įsakymas netenka galios 2024-08-01:

                    Lietuvos Respublikos aplinkos ministerija, Lietuvos Respublikos žemės ūkio ministerija, Įsakymas
                
Nr. D1-237/3D-524,
2024-07-11,
paskelbta TAR 2024-07-11, i. k. 2024-12908                
Dėl Lietuvos Respublikos aplinkos ministro ir Lietuvos Respublikos žemės ūkio ministro įsakymų pripažinimo netekusiais galios

Suvestinė redakcija nuo 2022-02-02 iki 2024-07-31

[bookmark: _GoBack]Įsakymas paskelbtas: Žin. 2004, Nr. 55-1918, i. k. 1042330ISAK0/D1-144

Nauja redakcija nuo 2022-02-02:
Nr. 3D-65/D1-28,
2022-02-01,
paskelbta TAR 2022-02-01, i. k. 2022-01734                

LIETUVOS RESPUBLIKOS ŽEMĖS ŪKIO MINISTRAS

LIETUVOS RESPUBLIKOS APLINKOS MINISTRAS

ĮSAKYMAS
DĖL MIŠKO ĮVEISIMO PRIVAČIOJE NE MIŠKO ŽEMĖJE TVARKOS APRAŠO PATVIRTINIMO

2004 m. kovo 29 d. Nr. 3D-130/D1-144
Vilnius


Vadovaudamiesi Lietuvos Respublikos miškų įstatymo 15 straipsnio 1 dalimi, 
t v i r t i n a m e  Miško įveisimo privačioje ne miško žemėje tvarkos aprašą (pridedama).


ŽEMĖS ŪKIO MINISTRAS	JERONIMAS KRAUJELIS

APLINKOS MINISTRAS	ARŪNAS KUNDROTAS

PATVIRTINTA
Lietuvos Respublikos žemės ūkio ministro ir 
Lietuvos Respublikos aplinkos ministro 
2004 m. kovo 29 d. įsakymu Nr.3D-130/D1-144
(Lietuvos Respublikos žemės ūkio ministro ir 
Lietuvos Respublikos aplinkos ministro 
2022 m. vasario 1 d. įsakymo Nr. 3D-65/ D1-28
redakcija)

MIŠKO ĮVEISIMO PRIVAČIOJE NE MIŠKO ŽEMĖJE TVARKOS APRAŠAS

I SKYRIUS
BENDROSIOS NUOSTATOS

1. Miško įveisimo privačioje ne miško žemėje tvarkos aprašas (toliau – Aprašas) nustato miško įveisimo privačioje ne miško žemėje tvarką ir sąlygas. 
2. Aprašas netaikomas, kai privati ne miško žemė apaugusi medžių savaiminukais, kurių tankis, kokybė, medžių rūšys ir išsidėstymo tolygumas atitinka Miško atkūrimo ir įveisimo nuostatų, patvirtintų Lietuvos Respublikos aplinkos ministro 2008 m. balandžio 14 d. įsakymu Nr. D1-199 „Dėl Miško atkūrimo ir įveisimo nuostatų patvirtinimo“ (toliau – Miško atkūrimo ir įveisimo nuostatai), reikalavimus ir medžių savaiminukais apaugusi ne miško žemė įtraukiama į miško žemės apskaitą vadovaujantis Medžių savaiminukais apaugusios ne miško žemės inventorizacijos ir įtraukimo į apskaitą tvarkos aprašu, patvirtintu Lietuvos Respublikos aplinkos ministro ir Lietuvos Respublikos žemės ūkio ministro 2012 m. gegužės 8 d. įsakymu Nr. D1-409 / 3D-331 „Dėl Medžių savaiminukais apaugusios ne miško žemės inventorizacijos ir įtraukimo į apskaitą tvarkos aprašo“.
3. Apraše vartojamos sąvokos suprantamos taip, kaip jos apibrėžtos Lietuvos Respublikos žemės įstatyme, Lietuvos Respublikos melioracijos įstatyme, Lietuvos Respublikos miškų įstatyme ir Miško atkūrimo ir įveisimo nuostatuose.
4. Mišką įveisti galima teritorijose, kuriose jį įveisti nedraudžiama: 
4.1. vadovaujantis Lietuvos Respublikos specialiųjų žemės naudojimo sąlygų įstatymu;
4.2. vadovaujantis Lietuvos Respublikos saugomų gyvūnų, augalų ir grybų rūšių įstatymu ir atsižvelgiant į saugomų rūšių augavietes ir radavietes, registruotas Saugomų rūšių informacinėje sistemoje;
4.3. vadovaujantis patvirtintų teritorijų planavimo dokumentų ir žemės valdų projektų sprendiniais; 
4.4. nustatytose buveinių ir paukščių apsaugai svarbiose teritorijose arba vietovėse, atitinkančiose gamtinių buveinių apsaugai svarbių teritorijų atrankos kriterijus (toliau – Europos ekologinio tinklo „Natura 2000“ teritorijos), vadovaujantis Bendrųjų buveinių ar paukščių apsaugai svarbių teritorijų nuostatais, patvirtintais Lietuvos Respublikos Vyriausybės 2004 m. kovo 15 d. nutarimu Nr. 276 „Dėl Bendrųjų buveinių ar paukščių apsaugai svarbių teritorijų nuostatų patvirtinimo“;
4.5. saugomose teritorijose vadovaujantis saugomų teritorijų (atkuriamųjų sklypų, biosferos poligonų, biosferos rezervato, draustinių, gamtos paveldo objektų, genetinių sklypų ir valstybinių parkų) nuostatais.

II SKYRIUS
SPRENDIMO DĖL MIŠKO ĮVEISIMO NE MIŠKO ŽEMĖJE PRIĖMIMAS

5. Privačios žemės savininkas (toliau – žemės savininkas), ketinantis ne miško žemėje įveisti mišką, Nacionalinės žemės tarnybos prie Žemės ūkio ministerijos teritoriniam padaliniui  (toliau – NŽT teritorinis padalinys) teikia Aprašo 1 priede nurodytos formos prašymą. Kai žemės plotas, kuriame planuojama įveisti mišką, – 10 ha ir mažesnis, su prašymu pateikia kopiją žemės sklypo plano M 1:10 000 arba M 1:5000 su pažymėtomis ribomis, pagal kurias jis ketina įveisti mišką; kai planuojamo įveisti miško plotas – didesnis kaip 10 ha, žemės savininkas parengia kaimo plėtros žemėtvarkos projektą miškui įveisti ne miško žemėje ir prašyme nurodo NŽT teritorinio padalinio įsakymo datą ir numerį, kuriuo patvirtintas žemės sklypo, kuriame ketinama veisti mišką, kaimo plėtros žemėtvarkos projektas miškui įveisti arba nurodomas patvirtinto projekto paslaugos numeris Žemėtvarkos planavimo dokumentų informacinėje sistemoje. Jei žemės sklypas priklauso keliems asmenims bendrosios nuosavybės teise, prašymą turi pateikti visi bendraturčiai. Bendraturčiai, nepageidaujantys jiems nuosavybės teise priklausančioje žemės sklypo dalyje įveisti miško, pasirašydami prašymą patvirtina, kad sutinka, jog miškas būtų įveisiamas kitiems bendraturčiams nuosavybės teise priklausančiose žemės sklypo dalyse. Kai ne visi žemės sklypo bendraturčiai pageidauja įveisti mišką žemės sklype, su prašymu pateikia žemės sklypo naudojimosi tvarką.
6. NŽT teritorinis padalinys, gavęs žemės savininko prašymą dėl miško įveisimo ne miško žemėje:
6.1. kai planuojamo įveisti miško plotas – 10 ha ir mažesnis ir jame įveisti mišką galima vadovaujantis Aprašo 4 punktu ir nereikalingas kitų institucijų ar infrastuktūros valdytojų (savininkų) pritarimas arba kai planuojamo įveisti miško plotas – didesnis kaip 10 ha, prašymą dėl miško įveisimo galimybės išnagrinėja ir žemės savininkui Aprašo 2 priede nurodytos formos sprendimą dėl miško įveisimo ne miško žemėje (toliau – sprendimas) išduoda ne vėliau kaip per 15 darbo dienų nuo žemės savininko prašymo ir Aprašo 5 punkte nurodytų dokumentų pateikimo NŽT teritoriniam padaliniui dienos; 
6.2. kai planuojamo įveisti miško plotas – 10 ha ir mažesnis, tačiau reikalingas kitų institucijų ar infrastruktūros valdytojų (savininkų) pritarimas, NŽT teritorinis padalinys per 5 darbo dienas nuo žemės savininko prašymo gavimo kreipiasi į: 
6.2.1. saugomos teritorijos direkciją, administruojančią valstybės įsteigtą saugomą teritoriją arba Europos ekologinio tinklo „Natura 2000“ teritoriją, į kurią patenka žemės plotas, kuriame ketinama įveisti mišką ir, vadovaujantis Aprašo 4.1, 4.4 ir 4.5 papunkčiais, reikalingas saugomos teritorijos direkcijos pritarimas. Valstybės įsteigtos saugomos teritorijos ir Europos ekologinio tinklo „Natura 2000“ teritorijos, neturinčios savo direkcijų, priskiriamos administruoti saugomų teritorijų direkcijoms Valstybinės saugomų teritorijų tarnybos prie Aplinkos ministerijos direktoriaus įsakymu;
6.2.2. Valstybinę saugomų teritorijų tarnybą prie Aplinkos ministerijos, kai žemės plote, kuriame ketinama įveisti mišką, yra saugomų gyvūnų, augalų ir grybų rūšių radaviečių ir (ar) augaviečių, registruotų Saugomų rūšių informacinėje sistemoje;
6.2.3. savivaldybės administraciją, kai žemės plotas, kuriame ketinama įveisti mišką, patenka į savivaldybės draustinio teritoriją ir reikalingas savivaldybės administracijos pritarimas;
6.2.4. savivaldybės administraciją, kai žemės plotas, kuriame ketinama įveisti mišką, įtrauktas į melioruotos žemės apskaitą ir (ar) patenka į melioracijos statinių apsaugos zonas ar juostas;
6.2.5. Kultūros paveldo departamento prie Kultūros ministerijos teritorinį skyrių, kai žemės plotas, kuriame ketinama įveisti mišką, patenka į Lietuvos Respublikos kultūros vertybių registrą įrašytų ar saugomų objektų apsaugos zonas; 
6.2.6. kitas Specialiųjų žemės naudojimo sąlygų įstatyme nurodytas atsakingas institucijas arba infrastruktūros valdytojus (savininkus), kai žemės plotas, kuriame ketinama įveisti mišką, patenka į kitas Aprašo 6.2.1–6.2.5 papunkčiuose nenurodytas teritorijas, tačiau patenka į Specialiųjų žemės naudojimo sąlygų įstatyme nurodytas teritorijas ir pagal šio įstatymo nuostatas būtina gauti jų pritarimą. 
7. Aprašo 6.2.1–6.2.6 papunkčiuose nurodytos institucijos arba infrastruktūros valdytojai (savininkai) NŽT teritorinio padalinio prašymą dėl miško įveisimo ne miško žemėje išnagrinėja ir motyvuotus atsakymus NŽT teritoriniam padaliniui pateikia per 10 darbo dienų nuo NŽT teritorinio padalinio rašto gavimo dienos. Jeigu savivaldybės administracija pritaria, kad miškas gali būti veisiamas melioruotoje žemėje, ji su atsakymu pateikia drenažu arba grioviais nusausinto ploto plano M 1:2000 ištrauką ir miško įveisimo technines sąlygas. NŽT teritorinis padalinys, gavęs atsakingų institucijų arba infrastruktūros valdytojų (savininkų) atsakymus, žemės savininkui sprendimą išduoda ne vėliau kaip per 20 darbo dienų nuo prašymo pateikimo NŽT teritoriniam padaliniui dienos. Jeigu NŽT teritorinis padalinys išduoda sprendimą, nesuteikiantį teisės veisti mišką, turi būti nurodytos priežastys.
8. Sprendimas per vieną mėnesį gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka Lietuvos administracinių ginčų komisijai ar jos teritoriniam padaliniui pagal nustatytą veiklos teritoriją arba Lietuvos Respublikos administracinių bylų teisenos įstatyme nustatyta tvarka apygardos administraciniam teismui.

III SKYRIUS 
MIŠKO ĮVEISIMAS

9. Žemės savininkas, iš NŽT teritorinio padalinio gavęs sprendimą, kad ne miško žemės plote mišką veisti galima, turi Valstybinei miškų tarnybai pateikti tvirtinti Miško želdinimo ir žėlimo projektą, parengtą vadovaujantis Miško atkūrimo ir įveisimo nuostatų reikalavimais. 
10. Miško želdiniai veisiami, prižiūrimi ir saugomi vadovaujantis Miško želdinimo ir žėlimo projektu ir Miško atkūrimo ir įveisimo nuostatų reikalavimais. 
11. Įveisto miško duomenys teikiami ir įrašomi į Lietuvos Respublikos miškų valstybės kadastrą šia tvarka:
11.1. kai žemės savininkui skiriama valstybės parama miškui įveisti, – pagal paramą skiriančios institucijos Valstybinei miškų tarnybai pateiktus duomenis per 20 darbo dienų nuo jų gavimo teisės aktuose nustatyta tvarka;
11.2. kitais atvejais įveisęs mišką, žemės savininkas rugpjūčio 1–lapkričio 1 d. (kai želdiniai pasodinti pavasarį, – tais  pačiais kalendoriniais metais, kai želdiniai pasodinti rudenį, – kitais metais; kai miškas želia savaime – per metus nuo Miško želdinimo ir žėlimo projekto parengimo) Valstybinei miškų tarnybai teikia prašymą dėl įveisto miško apskaitos ir įrašymo į Miškų valstybės kadastrą, su prašymu pateikia NŽT teritorinio padalinio išduotą sprendimą, patvirtintą Miško želdinimo ir žėlimo projektą ir jo brėžinį. Valstybinė miškų tarnyba, gavusi žemės savininko prašymą ir dokumentus, atlieka įveisto miško apskaitą ir per 20 darbo dienų išduoda pažymą apie miško želdinių / žėlinių apskaitą (3 priedas). Jeigu įveistas miškas atitinka Miško atkūrimo ir įveisimo nuostatų reikalavimus, duomenys per 20 darbo dienų nuo apskaitos atlikimo įrašomi į Miškų valstybės kadastrą teisės aktuose nustatyta tvarka. 
IV SKYRIUS
BAIGIAMOSIOS NUOSTATOS

12. Žemės savininkas turi patikslinti žemės sklypo, kuriame įveistas miškas, Lietuvos Respublikos nekilnojamojo turto kadastre įrašytus duomenis ne vėliau kaip per 2 metus juos įrašius į Miškų valstybės kadastrą Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, nustatyta tvarka. 


___________________ 



Priedų pakeitimai:

1 priedas

2 priedas

3 priedas



Pakeitimai:

1.

                    Lietuvos Respublikos žemės ūkio ministerija, Lietuvos Respublikos aplinkos ministerija, Įsakymas
                
Nr. 3D-495/D1-452,
2004-08-26,
Žin., 2004, Nr.
142-5215 (2004-09-23), i. k. 1042330ISAK5/D1-452                
Dėl Lietuvos Respublikos žemės ūkio ministro ir Lietuvos Respublikos aplinkos ministro 2004 m. kovo 29 d. įsakymo Nr. 3D-130/D1-144 "Dėl miško įveisimo ne miško žemėje" pakeitimo

2.

                    Lietuvos Respublikos žemės ūkio ministerija, Lietuvos Respublikos aplinkos ministerija, Įsakymas
                
Nr. 3D-416/D1-499,
2006-10-30,
Žin., 2006, Nr.
120-4570 (2006-11-09), i. k. 1062330ISAK6/D1-499                
Dėl Lietuvos Respublikos žemės ūkio ministro ir Lietuvos Respublikos aplinkos ministro 2004 m. kovo 29 d. įsakymo Nr. 3D-130/D1-144 "Dėl miško įveisimo ne miško žemėje" pakeitimo

3.

                    Lietuvos Respublikos aplinkos ministerija, Lietuvos Respublikos žemės ūkio ministerija, Įsakymas
                
Nr. 3D-155/D1-93,
2009-03-10,
Žin., 2009, Nr.
30-1204 (2009-03-19), i. k. 1092330ISAK55/D1-93                
Dėl Lietuvos Respublikos žemės ūkio ministro ir Lietuvos Respublikos aplinkos ministro 2004 m. kovo 29 d. įsakymo Nr. 3D-130/D1-144 "Dėl miško įveisimo ne miško žemėje" pakeitimo

4.

                    Lietuvos Respublikos aplinkos ministerija, Lietuvos Respublikos žemės ūkio ministerija, Įsakymas
                
Nr. 3D-916/D1-862,
2010-10-18,
Žin., 2010, Nr.
124-6340 (2010-10-21), i. k. 1102330ISAK6/D1-862                
Dėl Lietuvos Respublikos žemės ūkio ministro ir Lietuvos Respublikos aplinkos ministro 2004 m. kovo 29 d. įsakymo Nr. 3D-130/D1-144 "Dėl miško įveisimo ne miško žemėje" pakeitimo

5.

                    Lietuvos Respublikos aplinkos ministerija, Lietuvos Respublikos žemės ūkio ministerija, Įsakymas
                
Nr. 3D-239/D1-285,
2012-04-03,
Žin., 2012, Nr.
41-2014 (2012-04-05), i. k. 1122330ISAK9/D1-285                
Dėl Lietuvos Respublikos žemės ūkio ministro ir Lietuvos Respublikos aplinkos ministro 2004 m. kovo 29 d. įsakymo Nr. 3D-130/D1-144 "Dėl miško įveisimo ne miško žemėje" pakeitimo

6.

                    Lietuvos Respublikos aplinkos ministerija, Lietuvos Respublikos žemės ūkio ministerija, Įsakymas
                
Nr. 3D-805/D1-848,
2012-10-18,
Žin., 2012, Nr.
123-6218 (2012-10-23), i. k. 1122330ISAK5/D1-848                
Dėl Lietuvos Respublikos žemės ūkio ministro ir Lietuvos Respublikos aplinkos ministro 2004 m. kovo 29 d. įsakymo Nr. 3D-130/D1-144 "Dėl miško įveisimo ne miško žemėje" pakeitimo

7.

                    Lietuvos Respublikos žemės ūkio ministerija, Lietuvos Respublikos aplinkos ministerija, Įsakymas
                
Nr. 3D-314/D1-366,
2016-05-20,
paskelbta TAR 2016-05-20, i. k. 2016-13748                
Dėl Lietuvos Respublikos žemės ūkio ministro ir Lietuvos Respublikos aplinkos ministro 2004 m. kovo 29 d. įsakymo Nr. 3D-130/D1-144 „Dėl Miško įveisimo ne miško žemėje“ pakeitimo

8.

                    Lietuvos Respublikos aplinkos ministerija, Lietuvos Respublikos žemės ūkio ministerija, Įsakymas
                
Nr. 3D-65/D1-28,
2022-02-01,
paskelbta TAR 2022-02-01, i. k. 2022-01734                
Dėl Lietuvos Respublikos žemės ūkio ministro ir Lietuvos Respublikos aplinkos ministro 2004 m. kovo 29 d. įsakymo Nr. 3D-130/D1-144 "Dėl miško įveisimo ne miško žemėje“ pakeitimo

